VENDIM

Nr. 347, datë 7.6.2023
PËR PËRFUNDIMIN E SITUATËS SË VEÇANTË NË TREGUN HIDROKARBUR

Në mbështetje të nenit 100 të Kushtetutës dhe të pikës 2, të nenit 21/1, të ligjit nr. 8450, datë 24.2.1999, “Për përpunimin, transportimin dhe tregtimin e naftës, të gazit dhe nënprodukteve të tyre”, të ndryshuar, me propozimin e ministrit të Financave dhe Ekonomisë dhe të zëvendëskryeministrit dhe ministër i Infrastrukturës dhe Energjisë, Këshilli i Ministrave 

VENDOSI:

Përfundimin e situatës së veçantë, të shpallur sipas nenit 2, të aktit normativ nr. 5, datë 12.3.2022, “Për disa shtesa në ligjin nr. 8450, datë 24.2.1999, ‘Për përpunimin, transportimin dhe tregtimin e naftës, të gazit dhe nënprodukteve të tyre’”, të ndryshuar.

Ky vendim hyn në fuqi pas botimit  në Fletoren Zyrtare.

